太極拳十大要論
《太極拳十大要論》採自“ 趙本 ”，並與<旺本>附錄所輯之該文進行相互校勘。 《旺本》、《趙本》都未註明輯自何處。 《十大要論》共有十篇論說文，相互連貫，實為十​​章。 從該文作者的某此觀點看，是不難發現其所受宋、明儒家理學派影響的痕跡。

據<旺本>稱： 清道光年間，陳氏十四世陳長興 (1771～1853)拳技高超，著有<太極拳十大要論>、<太極拳戰鬥篇>和<太極拳用武要言 >。

第一論理
夫物，散必有統，分必有合，天地間四面八方，紛紛者各有所屬，千頭萬緒，攘攘者自有其源。 要論蓋一本可散為萬殊，而萬殊咸歸於一本，拳術之學，亦不外此公例。 夫太極拳者，千變萬化，無往非勁，勢雖不侔，而勁歸於一，夫所謂一者，自頂至足，內有臟俯筋骨，外有肌膚皮肉，四肢百骸相聯而為一者也。 破之而不開，撞之而不散，上欲動而下自隨之，下欲動而上自領之，上下動而中部應之 ，中部動而上下和之，內外相連，前後相需，所謂一以貫之者，其斯之謂歟！ 而要非勉強以致之，襲焉而為之也。 當時而動，如龍如虎 ，出乎而爾，急加電閃。 當時而靜，寂然湛然，居其所而穩如山岳。 且靜無不靜，表裡上下全無參差牽掛之意，動無不動，前後左右均無遊疑抽扯之形，洵乎若水之就下，沛然莫能御之也。 若火機之內攻，發之而不及掩耳。 不暇思索 ，不煩擬議，誠不期然而己然。 蓋勁以積日而有益，工以久練而後成，觀聖門一貫之學，必俟多聞強識，格物致知，力能有功，是知事無難易，功惟自進，不可躐等，不可急就，按步就序， 循次漸進 ，夫而後百骸筋節，自相貫通，上下表裡，不難聯絡，庶乎散者統之，分者合之，四肢百骸總歸於一氣矣。

第二論氣
天地間未有一往而不返者，亦未常有直而無曲者矣；蓋物有對待，勢有回還，古今不易之理也。 常有世之論捶者，而兼論氣者矣。 夫主於一，何分為二？ 所謂二者，即呼吸也，呼吸即陰陽也。 捶不能無動靜，氣不能無呼吸。 呼則為陽，吸則為陰，上升為陽，下降為陰，陽氣上升而為陽，陽氣下行而為陰，陰氣上升即為陽，陰氣下行仍為陰，此陰陽之所以分也。 何謂清濁？ 升而上者為清，降而下者為濁，清者為陽，濁者為陰，然分而言之為陰陽，渾而言之統為氣。 氣不能無陰陽，即所謂人不能無動靜，鼻不能無呼吸，口不能無出入，而所以為對待迥還之理也。 然則氣分為二，而貫於一，有志於是途者，甚勿以是為拘拘焉耳。

第三論三節
夫氣本諸身，而身節部甚繁，若逐節論之，則有遠乎拳術之宗旨，惟分為三節而論，可謂得其截法：三節上、中、下，或根、中、梢也。 以一身言​​之；頭為上節，胸為中節，腿為下節。 以頭面言之，額為上節，鼻為中節，口為下節以中身言之，胸為上節，腹為中節，丹田為下節。 以腿言之，膀為恨節，膝為中節，足為梢節。 以臂言之，膊為恨節，肘為中節，手為梢節。 以手言之，腕為根節，掌為中節，指為梢節。 觀於此，而足不必論矣。 然則自頂至足，莫不各有三節也，要之，既莫非三節之所，即莫非著意之處，蓋上節不明，無依無宗，中節不明，滿腔是空，下節不明，顛覆必生。 由此觀之，身三節部，豈可忽也？ 至於氣之發動，要從梢節起，中節隨，根節催之而已。 此固分而言之；若合而言之，則上自頭頂，下至足底，四肢百骸，總為一節，夫何為三節之有哉！ 又何三節中之各有三節雲乎哉！

第四論四梢
於論身之外，而進論四梢。 夫四梢者，身之餘褚也；言身者初不及此，言氣者亦所罕聞，然捶以由內而發外，氣本諸身而髮梢，氣之為用，不本諸身，則虛而不實；不行於梢，則實而仍虛？ 若手指足特論身之梢耳！ 而未及梢之梢也。 四梢惟何？ 發其一也，夫發之所繫，不列於五行，無關於四體，是無足論矣，然發為血之梢，血為氣之海，縱不本諸發而論氣，要不可雖乎血以生氣；不雖乎血，即不得不兼乎發，為肉之梢，而肉為氣之仁，氣不能行諸肉之梢，即氣無以充其氣之量，故必舌欲催齒，而肉梢足矣。 至於骨梢者，齒也，筋梢者，指甲也，氣生於骨而聯於筋，不及乎齒，即不及乎骨之梢，不及乎指甲，即不及乎筋之梢，而欲足爾者，要非齒欲斯筋，甲欲透骨不能也。 果能如此，則四梢足矣。 四梢足，而氣自足矣，豈復有虛而不宜，實而仍虛之弊乎！

第五論五臟
夫捶以言勢，勢以言氣，人得五臟以成形，即由五臟而生氣，五臟實為性命之源，生氣之本，而名為心 ， 肝 ， 脾 ， 腎也。 心屬火，而有炎上之象。 肝屬木，而有曲直之形。 脾屬土，而有敦厚之勢，肺屬金，而有從革之能。 腎屬水，而有潤下之功。 此及五臟之義而猶準之於氣，皆有所配合焉。 凡世之講拳術者 ，要不能離乎斯也。 其在於內胸廊為肺經之位，而肺為五臟之華；蓋故肺經動，而諸臟不能不動也。 兩乳之中為心，而肺抱護之。 肺之下膈之上，心經之位也。 心為君，心火動，而相火無不奉命焉；而兩乳之下，右為肝，左為脾，背之十四骨節為腎，至於腰為兩背之本位，而為先天之第一，又為諸臟之根源；故腎足，則金木，水，火，土，無不各顯生機焉。 此論五臟之部位也。 然五臟之存乎內者，各有定位，而見於身者，亦有專屬，但地位甚多，難以盡述，大約身之所繫，中者屬心，窩者屬肺，骨之露處屬腎，筋之聯處屬肝，肉之厚處屬碑，想其意，心如猛，肝​​如箭，脾之力大甚無窮，肺經之位最靈變，腎氣之動快如風，是在當局者自為體驗，而非筆墨所能盡罄者也。

第六論三合
五臟既明，再論三合，夫所謂三合者，心與意合 ，氣與力合，筋與骨合，內三台也。 手與足合，肘與膝合，肩與膀合，外三合也。 若以左手與右足相合，左肘與右膝相合， 左肩與右膀相合，右肩與左亦然。 以頭與手合 ，手與身合，身與步合，孰非外合。 心與目合，肝與筋合，脾與肉合，肺與身合，腎與骨合，執非內合。 然此特從變而言之也。 總之。 一動而無不動，一合而無不合，五臟百骸悉在其中矣。

第七論六進
既知三合，猶有六進。 夫六進者何也？ 頭為六陽之首，而為周身之主，五官百骸莫不體此為向背，頭不可不進也。 手為先鋒，根基在膊，膊不進，則手卻不前矣；是膊亦不可不進也。 氣聚於腕，機關在腰，腰不進則氣餒，而不實矣；此所以腰貴於進者也。 意貫周身，運動在步，步不進而意則索然無能為矣；此所以必取其進也。 以及上左必進右。 上右必進左。 共為六進，此六進者，孰非著力之地欺！ 要之：未及其進，合周身毫無關動之意，一言其進，統全體全無抽扯之形，六進之道如是而已 。

第八論身法
夫發手擊敵，全賴身法之助，身法維何？ 縱，橫，高，低，進，退，反，側而已。 縱，則放其勢，一往而不返。 橫，則理其力，開拓而莫阻。 高，則揚其身，而身有增長之意。 低，則抑其身，而身有攢促之形。 當進則進，彈其力而勇往直前。 當退則退，速其氣而迴轉扶勢。 至於反身顧後，後即前也。 側顧左右，左右惡敢當我哉。 而要非拘拘焉而為之也。 察夫人之強弱，運乎己之機關，有忽縱而忽橫，縱橫因勢而變遷，不可一概而推。 有忽高而忽底，高底隨時以轉移，豈可執一而論 。 時而宜進不可退，退以餒其氣。 時而宜退，即以退，退以鼓其進。 是進固進也，即退亦實以助其進。 若反身顧後。 而後不覺其為後。 側顧左右，而左右不覺其為左右。 總之：現在眼，變化在心，而握其要者，則本諸身。 身而前，則四體不命而行矣。 身而怯，則百骸莫不冥然而處矣。 身法顧可置而不論乎。

第九論步法
今夫四肢百骸主於動，而實運以步；步者乃一身之根基，運動之樞紐也。 以故應戰，對戰，本諸身。 而所以為身之砥柱者，莫非步。 隨機應變在於手。 而所以為手之轉移者，又在於步。 進退反側，非步何以作鼓動之機，抑揚伸縮，非步何以示變化之妙。 即謂觀察在眼，變化在心，而轉變抹角，千變萬化，不至窮迫者，何莫非步之司命，而要非勉強可致之也。 動作出於無心，鼓舞出於不覺，身欲動而步以為之周旋，手將動而步亦早為之催迫，不期然而已然，莫之驅而若驅，所謂上欲動而下自隨之，其斯之謂歟！ 且步分前後，有定位者，步也。 無定位者， 亦步也。 如前步進，而後步亦隨之，前後自有定位也。 若前步作後步，後步作前步，更以前步作後步之前步，後步作前步之後步，前後亦自有定位矣。 總之：捶以論勢而握要者步也。 活與不活，在於步，靈與不靈亦在於步。 步之為用大矣哉 ！

第十論剛柔
夫拳術之為用，氣與勢而已矣。 然而氣有強弱，勢分剛柔，氣強者取乎勢之剛，氣弱者取乎勢之柔，剛者以千鈞之力而扼百鈞，柔者以百鈞之力而破千鈞，尚力尚巧，剛柔之所以分也。 然剛柔既分，而髮用亦自有別，四肢發動，氣行諳外，而內持靜重，剛勢也。 氣屯於內，而外現輕和，柔勢也。 用剛不可無柔，無柔則還不速。 用柔不可無剛，無剛則催逼不捷，剛柔相濟，則粘，遊，連，隨，騰，閃，折，空，擠， 捺 。 無不得其自然矣。 剛柔不可偏用，用武豈可忽耶。

陳長興簡介
陳長興（1771-1853），溫縣人。 字云亭，著有《太極拳十大要論》、《太極拳用武要言》、《太極拳戰鬥篇》等，陳氏十四世孫。 立身中正，形若木雞，人稱“牌位先生”。 精於陳氏世傳拳術。 繼以王宗岳 《 太極拳論 》的理論，損益陳王廷所創長拳十三勢 ，使其拳路系統化、定型化。 為太極拳老架之代表。 他打破門規局限，傳授門徒眾多，有名弟子有，其子陳耕耘 ，宗侄陳花悔， 陳懷遠 ， 楊露禪 (福魁)等，至此太極拳史上開始了第一次大發展大普及時期。 當今太極拳能有如此大範圍的傳播與陳長興當年破除家傳絕藝不傳外姓的習俗有著直接關係，其功永不可沒。